افغانستان بم دھماکے میں کم سے کم چھبیس افراد مارے گئے

جنوب مشرقی افغانستان میں ہونے والے بم دھماکے میں کم سے کم چھبیس افراد مارے گئے ہیں۔

خبر کا کوڈ: ۴۳۷۷۲۳

تاریخ: ۲۳ بهمن ۲۰۱۸ - ۲۰:۲۴

رسا نیوز ایجنسی کی رپورٹ کے مطابق افغان حکام کے مطابق یہ دھماکہ جمعے کی دو پہر صوبہ خوست میں قائم افغان فوج کی ایک چھاؤنی کی مسجد  میں اس وقت ہوا جب لوگوں کی بڑی تعداد نماز جمعہ کی ادائیگی میں مصروف تھی۔

دھماکے میں چھیتر افراد زخمی بھی ہوئے ہیں جن میں سے متعدد کی حالت نازک ہے جس کے پیش نظر مرنے والوں کی تعداد میں مزید اضافہ ہو سکتا ہے۔

اس سے پہلے افغان حکام نے دہشت گردی کے اس واقعے میں مرنے والوں کی  تعداد بارہ بتائی تھی۔

تاحال کسی فرد یا گروہ نے اس حملے کی ذمہ داری قبول نہیں کی ہے۔/۹۸۹/ف۹۴۰/